pythainlp/thai-wiki-dataset-v4 huggingface dataset:
เผือก

เผือก (ชื่อวิทยาศาสตร์: "Colocasia esculenta") เป็นพืชล้มลุกอายุยืนในวงศ์ Araceae เช่นเดียวกับบอน ต้นตรง ไม่มีเนื้อไม้ มีหัวใต้ดินสะสมอาหาร ช่อดอกแบบช่อเชิงลด ก้านดอกอวบใหญ่ สั้นกว่าก้านใบ ดอกตัวผู้และตัวเมียขนาดเล็กอยู่แยกกันบนแกนช่อ ดอกตัวเมียสีเขียวอยู่โคน ดอกตัวผู้สีขาวอยู่ปลาย ผลมีเนื้อเป็นกระจุกแน่น มี 1-10 เมล็ด
เผือกเป็นพืชที่มีถิ่นกำเนิดในเอเชียตะวันออกเฉียงใต้ หรือตอนใต้ของเอเชียกลาง ปัจจุบันใช้ปลูกเป็นพืชอาหารในหมู่เกาะเวสต์อินดีส แอฟริกาและเอเชีย เป็นอาหารหลักในหมู่เกาะในมหาสมุทรแปซิฟิก และปาปัวนิวกินี รวมทั้งชาวเกาะในอินโดนีเซีย เผือกรับประทานได้หลายส่วน โดยหัว หัวย่อย ไหล ใบและก้านใบเมื่อต้มสุกสามารถรับประทานได้เช่นเดียวกับบอน โดยส่วนใหญ่นิยมนำมาทำเป็นแกง แป้งจากเผือกรับประทานทั้งเป็นอาหารหลักและอาหารว่าง ใช้ใบเผือกห่อปลาเค็มหรืออาหารอื่นก่อนนำไปนึ่ง ในฮาวายนำหัวเผือกมาต้ม ตำให้ละเอียด ปล่อยให้เกิดการหมัก กลายเป็นอาหารที่เรียกโปย
สายพันธุ์.
พันธุ์เผือกทั่วโลกมีความหลากหลายมาก เฉพาะที่พบในไทยแบ่งได้ 4 พันธุ์คือ
พิษ.
เผือกดิบกินไม่ได้เช่นเดียวกับบอน ซึ่งต้องทำให้สุกก่อนถึงจะรับประทานได้ เพราะมีผลึกแคลเซียมออกซาเลต ผลึกส่วนใหญ่เป็นรูปเข็ม ความเป็นพิษน้อยลงเมื่อสุก แคลเซียมออกซาเลตไม่ละลายน้ำและทำให้เกิดนิ่วในไต จึงมีคำแนะนำให้กินนมหรืออาหารที่มีแคลเซียมสูงพร้อมกับเผือก
(ไอไลก์) เดอะเวย์ยูเลิฟมี

(ไอไลค์) เดอะเวย์ยูเลิฟมี  เป็นเพลงของนักร้องชาวอเมริกัน ไมเคิล แจ็กสัน จากอัลบั้มสะสม "Michael" ซึ่งได้รับการวางจำหน่ายในเกาหลีในดิจิทัลซิงเกิลเมื่อวันที่ 18 มกราคม 2011 และจำหน่ายออกมาทางสถานีวิทยุในอิตาลีเมื่อวันที่ 8 กรกฎาคม 2011 เพลงก่อนหน้านี้ที่ปรากฏในอัลบั้ม "The Ultimate Collection" ในปี ค.ศ. 2004 ในชื่อ "เดอะเวย์ยูเลิฟมี"  ซึ่งเป็นรายการเพลงที่ไม่เคยวางจำหน่ายมีทำนองและคำร้องคล้ายกัน กับรุ่นที่ยังปรากฏในฉบับภาษาฝรั่งเศสของอัลบั้ม "King of Pop" สำหรับในอัลบั้ม "Michael" เพลงนี้ได้รับการจัดเรียงและคำร้องเพิ่มขึ้นเพิ่ม
แดตส์ออลล์ไรต์

แดตส์ออลล์ไรต์  เป็นชื่อของซิงเกิลแรกในเชิงพาณิชย์ที่ออกจำหน่าย โดย เอลวิส เพรสลีย์ เขียนโดยนักร้องบลูส์ Arthur Crudup เวอร์ชันของเพรสลีย์ถูกบันทึกไว้วันที่ 5 กรกฎาคม 1954 และออกจำหน่ายเมื่อวันที่ 19 กรกฎาคม 1954
อึงโกซีซีเกเลลอีอาฟรีกา

อึงโกซีซีเกเลลอีอาฟรีกา (คอซา: , "ขอพระเจ้าคุ้มครองแดนแอฟริกา") เป็นเพลงสวดสรรเสริญ ประพันธ์เนื้อร้องและเรียบเรียงทำนองโดยเอนอค ซอนตองา เป็นครูสอนศาสนาคริสต์ในโรงเรียนสอนศาสนา ที่เมืองโยฮันเนสเบิร์ก ก่อนหน้านั้น โจเซฟ แพรรี นี้ผู้เรียบเรียงทำนองฉบับเดิมในปี ค.ศ. 1879
ประวัติ.
อึงโกซีซีเกเลลอีอาฟรีกา ประพันธ์เนื้อร้อง และ เรียบเรียงทำนองโดยเอนอค ซอนตองา เป็นครูสอนศาสนาคริสต์ในโรงเรียนสอนศาสนา ที่เมืองโยฮันเนสเบิร์ก ก่อนหน้านี้ โจเซฟ แพรรี เป็นผู้เรียบเรียงทำนองฉบับเดิม ในปี ค.ศ. 1879. เนื้อร้องในบทที่ 1 ประพันธ์ในภาษาคอซา ในฐานะเพลงสวดสรรเสริญ ในปี ค.ศ. 1927 ซามูเอล มักส์ยี ได้ประพันธ์บทกวีเพิ่มอีก 7 วรรค. 
บทร้อง.
ต้นฉบับภาษาคอซา.
<br style="clear:left;">
ภาษาคอซา-เซโซโท.
<br style="clear:left;">
ภาษาคอซา-ซูลู.
<br style="clear:left;">
เพลงชาติในปัจจุบัน.
แทนซาเนีย.
ภาษาสวาฮีลี ปรากฏใน (มุงกูอีบารีกีอาฟรีกา) เป็นเพลงชาติแทนซาเนีย.
แซมเบีย.
ยืมทำนองซึ่งปรากฏในเพลงชาติที่มีชื่อว่า สแตนด์แอนด์ซิงออฟแซมเบีย พราวด์แอนฟรี.
เพลงชาติในอดีต.
นามิเบีย.
ในนามิเบีย "อึงโกซีซีเกเลลอีอาฟรีกา" ได้ใช้เป็นเพลงชาติทางพฤตินัย ช่วงระหว่างการประกาศเอกราชในเดือนมีนาคม ค.ศ. 1990. ภายหลัง ได้มีการประกวดเพลงชาติฉบับใหม่. อาซาลี โดเซ็บ, เขาได้การคัดเลือกให้ประพันธ์เนื้อเพลงที่มีชื่อว่า "นามิเบีย แลนด์ออฟเดอะเบรฟ" และ ประกาศใช้อย่างเป็นทางการใน การฉลองการประกาศเอกราชครบ 1 ปี เมื่อวันที่ 21 มีนาคม ค.ศ. 1991.
ซิมบับเว.
'อิเช คอมโบเรรา อาฟรีกา' เป็นเพลงชาติซิมบับเว ยืมทำนองมาจากเพลง โดยขับร้องใน ภาษาโชนา และ ภาษานาเดเบเลในบทที่ 1, ประกาศใช้อย่างเป็นทางการ ภายหลังจากการประกาศเอกราช เมื่อปี ค.ศ. 1980.
ค.ศ. 1994 ได้เปลี่ยนไปใช้เพลง Kalibusiswe Ilizwe leZimbabwe (ขอพระเจ้าคุ้มครองแผ่นดินซิมบับเว), แต่เพลงนี้ได้รับความนิยมในซิมบับเว.
ภาพลวงตาเอ็บบิงก์เฮาส์

ภาพลวงตาเอ็บบิงก์เฮาส์  หรือ วงกลมทิตเชะเนอร์  เป็นภาพลวงตาลวงการรับรู้เกี่ยวกับขนาดวัตถุ มีชื่อตามนักจิตวิทยาชาวเยอรมันผู้ค้นพบ คือ เฮอร์แมนน์ เอ็บบิงก์เฮาส์ (ค.ศ. 1850–1909) แต่เพราะว่านักจิตวิทยาชาวอังกฤษชื่อว่า เอ็ดวารด์ ทิตเชะเนอร์ เป็นบุคคลที่กล่าวถึงภาพลวงตานี้ในตำราจิตวิทยาทดลอง (experimental psychology) และทำภาพนี้ให้เป็นที่รู้จักในหมู่ชนที่พูดภาษาอังกฤษ ดังนั้น ภาพลวงตานี้จึงมีชื่ออีกอย่างหนึ่งว่า "วงกลมทิตเชะเนอร์" 
แบบของภาพที่รู้จักกันดีที่สุดก็คือ ภาพมีวงกลมขนาดเท่ากันสองวงอยู่ติด ๆ กัน วงกลมหนึ่งล้อมรอบด้วยวงกลมใหญ่ ๆ ในขณะที่อีกวงกลมหนึ่งล้อมรอบด้วยวงกลมเล็ก ๆ
โดยเอาชุดวงกลมมาวางต่อกัน วงกลมตรงกลางที่ล้อมรอบด้วยวงกลมใหญ่ ๆ ดูเล็กกว่าวงกลมที่ล้อมรอบด้วยวงกลมเล็ก ๆ
งานวิจัยเร็ว ๆ นี้เสนอว่า องค์ประกอบสำคัญสองอย่างที่ทำให้เกิดการลวงก็คือ ระยะทางของวงกลมที่ล้อมรอบจากวงกลมตรงกลาง และความสมบูรณ์ของวงที่ล้อมรอบ ภาพลวงตานี้จึงคล้ายกับภาพลวงตาอีกอย่างหนึ่งคือ Delboeuf illusion
คือ ถ้าวงกลมที่ล้อมรอบอยู่ใกล้วงกลมตรงกลาง วงกลมตรงกลางดูใหญ่กว่า และถ้าวงกลมล้อมรอบอยู่ไกล วงกลมตรงกลางก็จะดูเล็กกว่า โดยไม่สำคัญว่า วงกลมตรงกลางและวงกลมล้อมรอบจะมีขนาดเล็กใหญ่ต่างกัน
ถึงแม้ว่า ตัวแปรคือระยะทางจะเป็นองค์ประกอบสำคัญในการเห็นภาพลวง แต่ว่าตัวแปรคือขนาดของวงกลมที่ล้อมรอบก็ยังเป็นตัวจำกัดว่า วงกลมที่ล้อมรอบนั้นสามารถจะอยู่ชิดกับวงกลมตรงกลางได้ขนาดไหน จึงทำให้งานวิจัยหลายงาน สับสนตัวแปรสองอย่างนี้
ภาพลวงตาเอ็บบิงก์เฮาส์มีบทบาทสำคัญในข้อโต้แย้งเกี่ยวกับความมีอยู่ของทางสัญญาณสองทาง (วิถีประสาทสองทาง) เพื่อการรับรู้ (perception) และเพื่อการกระทำ (action) ในระบบสายตา 
คือ มีการเสนอว่า ภาพลวงตาเอ็บบิงก์เฮาส์ทำการรับรู้เกี่ยวกับขนาดให้บิดเบือน แต่ไม่มีผลกับการกระทำ
งานวิจัยของนักประสาทวิทยาศาสตร์ เม็ลวิน กูดเดล์ แสดงว่า เมื่อให้สัตว์ทดลองตอบสนองต่อวัตถุกลม ๆ ที่มีอยู่จริง ๆ โดยจัดระเบียบเลียนแบบภาพลวง ด้วยการจับวัตถุกลมที่ตรงกลาง การปรับขนาดของมือเพื่อจับวัตถุนั้นเป็นไปอย่างเหมาะสม ไม่ได้รับอิทธิพลจากการรับรู้ที่บิดเบือนนั้น คือสัตว์ทดลองเห็นขนาดผิด แต่กลับคว้าจับวัตถุได้เป็นปกติ 
แม้จะมีงานวิจัยอื่น ๆ ที่ยืนยันว่า ภาพลวงตาที่หลอกขนาดเช่นภาพลวงตาเอ็บบิงก์เฮาส์ ไม่มีผลต่อการปรับขนาดของมือเพื่อจับวัตถุ แต่ก็มีงานอื่น ๆ อีกที่แสดงว่า ภาพลวงตามีผลต่อทั้งการรับรู้ และทั้งการกระทำ 
งานวิจัยที่ใช้อุปกรณ์สร้างภาพในประสาท (neuroimaging) เสนอว่า มีสหสัมพันธ์เชิงผกผัน (inverse correlation) ระหว่างความไวของบุคคลต่อภาพลวงตาประเภทเดียวกับภาพลวงตาเอ็บบิงก์เฮาส์ (เช่น Ponzo illusion) กับขนาดของคอร์เทกซ์สายตาปฐมภูมิที่ต่าง ๆ กันไปในแต่ละบุคคล คือคอร์เทกซ์ของบุคคลยิ่งใหญ่ ภาพก็มีประสิทธิภาพในการลวงตาน้อยลง (และนัยตรงกันข้ามก็จริงด้วย) 
ส่วนงานวิจัยด้านช่วงพัฒนาการเสนอว่า การลวงตานั้นอาศัยความไวต่อสิ่งแวดล้อม (คือวัตถุที่อยู่แวดล้อม)
คือ เมื่อทำการทดสอบกับเด็กวัย 10 ขวบและน้อยกว่านั้น เทียบกับนักศึกษามหาวิทยาลัย การลวงตาโดยเทียบขนาดเกิดขึ้นบ่อยครั้งในผู้ใหญ่ผู้มีความไวต่อสิ่งแวดล้อม มากกว่าในเด็กน้อยผู้ไม่มีความไวต่อวัตถุที่แวดล้อม
เชิงอรรถและอ้างอิง.
<templatestyles src="Reflist/styles.css" />
ภาวะเสียการรับรู้สัณฐานโดยคลำ

ภาวะเสียการรับรู้สัณฐานโดยคลำ (หรือเรียกว่า tactile agnosia ถ้าเป็นเพียงแค่มือเดียว) เป็นความไม่สามารถที่จะระบุวัตถุโดยการลูบคลำด้วยมืออย่างเดียว โดยไม่ใช้ความรู้สึกทางอื่น ๆ เช่น ทางตาช่วยบุคคลมีภาวะนี้ ไม่สามารถระบุวัตถุต่าง ๆ โดยเพียงแค่จับต้องได้ แม้ว่าความรู้สึกที่มือจะเป็นปกติ คือ ถ้าปิดตา คนไข้ไม่สามารถระบุสิ่งที่อยู่ในมือได้ นี้ตรงข้ามกับ ภาวะเสียการระลึกรู้ทางตา (visual agnosia) ซึ่งคนไข้ไม่สามารถระบุวัตถุโดยใช้สายตาเพียงอย่างเดียวได้
ส่วนคนไข้ภาวะ tactile agnosia (แปลว่าไม่รู้สัมผัส) อาจจะสามารถระบุชื่อ ประโยชน์ และความเป็นมาของวัตถุที่อยู่ในมือข้างซ้าย แต่บอกไม่ได้ด้วยมือข้างขวา หรือว่าในนัยตรงข้าม หรือว่าไม่สามารถบอกได้ด้วยทั้งสองมือ
ภาวะเสียการรับรู้สัณฐานโดยคลำ (astereognosis) มุ่งหมายเอาคนไข้เหล่านั้นที่ไม่สามารถระบุวัตถุ "ด้วยมือทั้งสอง" แม้ว่า คนไข้อาจจะสามารถระบุรูปร่างทั่วไป เช่น เป็นรูปพีระมิด เป็นรูปร่างกลม ๆ แม้ว่าอาจจะมีความยากลำบากบ้าง แต่ก็จะไม่สามารถระบุวัตถุสามัญว่าคืออะไรโดยสัมผัส แม้ว่าวัตถุนั้นอาจมีลักษณะที่รู้ได้ง่ายและไม่เหมือนวัตถุอื่นเช่นซี่ของส้อม แต่คนไข้อาจจะแจ้งความรู้สึกถึงวัตถุโลหะยาวมีซี่หลายซี่แยกออกมาจากฐานเดียวกันในทิศทางเดียวกัน แต่ไม่สามารถระบุวัตถุว่าคือส้อม
อาการต่าง ๆ เหล่านี้บอกเป็นนัยว่า มีส่วนในสมองโดยเฉพาะที่ทำความสัมพันธ์ระหว่างตัวกระตุ้นทางสัมผัสต่าง ๆ กับหน้าที่หรือความเกี่ยวข้องต่อกันและกันของตัวกระตุ้นเหล่านั้น เพราะมีความเป็นไปที่เฉพาะเจาะจงอย่างนี้ และเพราะความที่สภาวะนี้มีผลเสียหายค่อนข้างน้อยต่อคุณภาพชีวิตของคนไข้ จึงเป็นเหตุให้ไม่ค่อยมีรายงานและงานวิจัยเกี่ยวกับคนไข้ที่มีภาวะนี้
ภาวะเสียการรับรู้สัณฐานโดยคลำมีความสัมพันธ์กับรอยโรคในสมองกลีบข้าง (parietal lobe) หรือ dorsal column หรือส่วนสมองที่อยู่ติดกันของสมองกลีบข้าง สมองกลีบขมับ (temporal lobe) และสมองกลีบท้ายท้อย (occipital lobe) ที่เป็นจุดเชื่อมที่เรียกว่า เขตสัมพันธ์ด้านหลัง (posterior association areas) ในซีกสมองซีกใดซีกหนึ่ง
เชิงอรรถและอ้างอิง.
<templatestyles src="Reflist/styles.css" />
Lateral Intraparietal Cortex

Lateral Intraparietal Cortex (ตัวย่อ LIP) อยู่ใน intraparietal sulcus ของสมอง
เป็นไปได้มากว่า คอร์เทกซ์นี้มีบทบาทในการเคลื่อนไหวตา เพราะว่า การกระตุ้นเขตนี้ด้วยไฟฟ้ามีผลเป็น saccades คือการเคลื่อนไหวที่รวดเร็วของตา
และเชื่อกันว่า คอร์เทกซ์นี้มีบทบาทกับหน่วยความจำใช้งาน (working memory ที่เกี่ยวข้องกับการเคลื่อนไหวตา โดยทดสอบด้วยวิธีดังต่อไปนี้ (ซึ่งเรียกว่า การทดสอบ saccade แบบทิ้งช่วง หรือ delayed saccade task)
พบว่า นิวรอนใน LIP เริ่มตอบสนองตั้งแต่เริ่มแสดงรูปเป้าหมาย
และก็ตอบสนองต่อไปเรื่อย ๆ แม้ในระยะทิ้งช่วงจนกระทั่งเอาจุดตรึงตรงกลางจอออก
ซึ่งเป็นช่วงเวลาที่นิวรอนหยุดการตอบสนอง และการเคลื่อนไหวตาแบบ saccades ก็เริ่มขึ้น และในที่สุดสัตว์ทดลองก็ทำการเพ่งที่จุดเป้าหมาย
นอกจากนั้นแล้ว ยังมีหลักฐานด้วยว่านิวรอนใน LIP ทำการตอบสนองคือยิงศักยะงานเมื่อมีการเคลื่อนไหวแบบ saccades ในการทดสอบแบบ two-alternative forced choice
ผลสรุปสำหรับการทดลองนี้ก็คือ นิวรอนใน LIP บันทึกข้อมูล (ในที่นี้คือตำแหน่งของจุดเป้าหมาย) ที่นำมาใช้เพื่อควบคุมนำทางการเคลื่อนไหวตาแบบ saccades
นั่นก็คือ คอร์เทกซ์เขตนี้มี"หน่วยความจำใช้งาน"ที่จำเพาะเจาะจงต่อ Sensory modality คือการเห็น (และไม่มีจำเพาะเจาะจงกับ modality อื่น ๆ เช่นการได้ยินเป็นต้น)
นอจากคอร์เทกซ์นี้แล้ว ยังมีเขตอื่น ๆ ในสมองที่มีความจำเพาะเจาะจงต่อ sensory modality อื่น ๆ
เชิงอรรถและอ้างอิง.
<templatestyles src="Reflist/styles.css" />
Graded potential

Graded potential (แปลว่า ศักย์มีหลายระดับ) เป็นความเปลี่ยนแปลงของศักย์เยื่อหุ้มเซลล์ (membrane potential) ที่มีค่าต่าง ๆ กัน มีลักษณะตรงข้ามกับสัญญาณที่มีค่าเดียวหรือไม่ก็ไม่ส่งเลย (เช่นในศักยะงาน) เป็นความเปลี่ยนแปลงโดยรวมค่าศักย์ที่เกิดขึ้นเพราะปฏิกิริยาของโปรตีนประตูไอออน ligand-gated ion channel หลาย ๆ ตัว ซึ่งมีค่าลดลงตามลำดับเวลาและพื้นที่ และปกติไม่เกี่ยวข้องกับปฏิกิริยาของ Voltage-gated ion channel, ของ voltage-gated sodium channel, หรือของ voltage-gated potassium channel
เชิงอรรถ.
<templatestyles src="Reflist/styles.css" />
พระเจ้ากาโลอา

สมเด็จพระเจ้ากาโลอา  ทรงเป็นตูอีโตงา (พระมหากษัตริย์) พระองค์ที่ 6 แห่งจักรวรรดิตูอีโตงา พระองค์เป็นพระราชโอรสของสมเด็จพระเจ้าโกฟูตูกับพระมเหสีไม่ทราบชื่อ สำหรับปีพระราชสมภพและปีที่สิ้นพระชนม์ รวมไปถึงพระราชกรณียกิจของพระองค์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือ สมเด็จพระเจ้ามาอูเฮา
พระเจ้ามาอูเฮา

สมเด็จพระเจ้ามาอูเฮา  ทรงเป็นตูอีโตงา (พระมหากษัตริย์) พระองค์ที่ 7 แห่งจักรวรรดิตูอีโตงา พระองค์เป็นพระราชโอรสของสมเด็จพระเจ้ากาโลอากับพระมเหสีไม่ทราบชื่อ สำหรับปีพระราชสมภพและปีที่สิ้นพระชนม์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือ สมเด็จพระเจ้าอาปูอาเนอา ในรัชกาลนี้ปรากฎพระราชกรณียกิจของพระองค์คือพระองค์ทรงย้ายที่ประทับซึ่งตูอีโตงาประทับอยู่มาโดยตลอดนับตั้งแต่รัชสมัยของพระเจ้าอะโฮเออิตู โดยย้ายที่ประทับมาอยู่ที่ลาเวนกาตองงา
รายการอ้างอิง.
<templatestyles src="Reflist/styles.css" />
วิทยาลัยการศึกษา มหาวิทยาลัยพะเยา

วิทยาลัยการศึกษา มหาวิทยาลัยพะเยา  เป็นอีก 1 คณะ/วิทยาลัย ของมหาวิทยาลัยพะเยา มีหน้าที่รับผิดชอบในการผลิตบัณฑิตครู และบุคลากรทางการศึกษา เช่นเดียวกันกับคณะศึกษาศาสตร์/ครุศาสตร์ ของมหาวิทยาลัยอื่นๆ โดยมุ่งเน้นพัฒนานิสิตให้เป็นบุคลากรทางการศึกษาที่มีความแกร่งกล้าวิชาการ และเชี่ยวชาญวิชาชีพครู โดยก่อตั้งขึ้นเมื่อวันที่ 1 ตุลาคม พ.ศ. 2556
ประวัติ.
วิทยาลัยการศึกษา เดิมเป็นบัณฑิตวิทยาลัยในสังกัดศูนย์วิทยบริการจังหวัดพะเยา มหาวิทยาลัยนเรศวร และในปี พ.ศ. 2548 ศูนย์วิทยบริการ จังหวัดพะเยา ได้เปลี่ยนเป็นมหาวิทยาลัยนเรศวร พะเยา บัณฑิตวิทยาลัยจึงเปลี่ยนเป็น สำนักงานการศึกษาภาคพิเศษ ต่อมาในวันที่ 16 กรกฎาคม พ.ศ. 2553 มหาวิทยาลัยนเรศวร พะเยา ได้รับการยกฐานะเป็น มหาวิทยาลัยพะเยา สำนักงานการศึกษาภาคพิเศษ จึงได้เปลี่ยนเป็นวิทยาลัยการศึกษาต่อเนื่อง ต่อมาในคราวประชุมสภามหาวิทยาลัยพะเยา ครั้งที่ 5/2556 เมื่อวันที่ 14 กันยายน พ.ศ. 2556 ได้มีมติให้ยุบเลิกวิทยาลัยการศึกษาต่อเนื่องและให้จัดตั้งวิทยาลัยการศึกษา ขึ้นเป็นส่วนงานวิชาการใหม่ตามความในมาตรา 7 (3) มาตรา 8 และมาตรา 21 แห่งพระราชบัญญัติมหาวิทยาลัยพะเยา พ.ศ. 2553 โดยให้มีผลบังคับใช้ตั้งแต่วันที่ 1 ตุลาคม พ.ศ. 2556 เป็นต้นไป กับมอบหมายภารกิจด้านการศึกษา โดยเฉพาะความรับผิดชอบในการบริหารจัดการหลักสูตรด้านการศึกษาทุกระดับทั้งระดับปริญญาตรี ปริญญาโท และปริญญาเอก และให้โอนย้ายพนักงานมหาวิทยาลัยพะเยา ทั้งหมดจากวิทยาลัยการศึกษาต่อเนื่องไปสังกัดวิทยาลัยการศึกษา และให้ย้ายสาขาวิชาการศึกษา จากเดิมที่สังกัดคณะศิลปศาสตร์ มาสังกัดกับวิทยาลัยการศึกษาด้วย ทำให้สามารถดำเนินการบริหารจัดการกิจการได้อย่างต่อเนื่อง
ทำเนียบคณบดี.
หมายเหตุ คำนำหน้านามของผู้ดำรงตำแหน่งอธิการบดี เป็นคำนำหน้านามในขณะนั้น
การรับสมัคร.
วิทยาลัยการศึกษา มหาวิทยาลัยพะเยา มีโครงการรับนิสิตเข้าทำการศึกษาในหลักสูตรการศึกษาบัณฑิตทั้งสิ้น 4 โครงการ ดังนี้
หลวงคหกรรมบดี (ชม จารุรัตน์)

อำมาตย์ตรี หลวงคหกรรมบดี (ชม จารุรัตน์) สมาชิกสภาผู้แทนราษฎรชั่วคราว พ.ศ. 2475, คณะกรรมานุการพิจารณาร่างเค้าโครงเศรษฐกิจแห่งชาติ หลวงประดิษฐ์มนูธรรม (สมุดปกเหลือง), เลขาธิการสภาผู้แทนราษฎร , เลขาธิการคณะรัฐมนตรี, ปลัดกระทรวงคมนาคม,รัฐมนตรี , รัฐมนตรีช่วยว่าการกระทรวงอุตสาหกรรม และรัฐมนตรีช่วยว่าการกระทรวงคมนาคม
ประวัติ.
หลวงคหกรรมบดี (ชม จารุรัตน์) เป็นบุตรชายคนโตของพระยาศรีสังกร (ตาด จารุรัตน์) ประธานศาลฎีกากับคุณหญิงตาบ (วัชราภัย) ศรีสังกร ธิดาหลวงอุปการโกษากร (เวท วัชราภัย) มีพี่น้องร่วมบิดา-มารดา 3 คน ได้แก่
การศึกษา.
หลวงคหกรรมบดีศึกษาระดับมัธยมจากโรงเรียนวัดสุทธิวราราม (เลขประจำตัว ส.ธ. 303) และโรงเรียนเทพศิรินทร์ จากนั้นสำเร็จวิชารัฐศาสตร์ จากกรุงปารีส ประเทศฝรั่งเศส
การทำงาน.
กรรมานุการพิจารณาเค้าโครงเศรษฐกิจแห่งชาติ.
ในวันที่ 12 มีนาคม พ.ศ. 2476 เวลา 08.20 นาฬิกา ที่ห้องประชุมวังปารุสกวัน ซึ่งขณะนั้นคณะผู้เปลี่ยนแปลงการปกครองใช้เป็นสถานที่ทำงานหลายอย่างของกลุ่มผู้ก่อการ ได้มีการประชุม ‘กรรมานุการ พิจารณาเค้าโครงเศรษฐกิจแห่งชาติ’ โดยมีผู้เข้าร่วมประชุมจำนวน 14 คน ดังมีรายนามต่อไปนี้
ครอบครัว.
ด้านครอบครัว หลวงคหกรรมบดี ได้สมรสกับ นางสาวภัทรา สุนทรเวช มีบุตรธิดารวม 5 คน ดังนี้
อิม ซู-ฮยัง

อิม ซู-ฮยัง (เกิด 19 เมษายน ค.ศ. 1990) เป็นนักแสดงหญิงชาวเกาหลีใต้ เธอมีผลงานเด่นอยู่หลายเรื่องเช่น "New Tales of Gisaeng" (2011) และ "Inspiring Generation" (2014) หลังจากแสดงบทสมทบมาหลายเรื่อง เธอได้รับการยอมรับอย่างกว้างขวางจากการแสดงของเธอจากซีรีส์เรื่อง "กังนัมบิวตี้ รักนี้ไม่มีปลอม" (2018). จากนั้นเธอก็แสดงนำใน "Graceful Family" (2019), "When I Was the Most Beautiful" (2020), "Woori the Virgin" (2022), และ "ด็อกเตอร์ ลอว์เยอร์" (2022)
ศักดิ์สยาม เพชรชมภู

ศักดิ์สยาม เพชรชมภู เป็นนักร้องเพลงลูกทุ่งชาวไทย จากจังหวัดมหาสารคาม มีชื่อเสียงจากเพลง "ทุ่งกุลาร้องไห้" ซึ่งได้รับรางวัลจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในงานกึ่งศตวรรษลูกทุ่งไทยจากเพลงทุ่งกุลาร้องไห้ เมื่อปี พ.ศ. 2534
ศักดิ์สยาม จบการศึกษาชั้นประถมปีที่ 4 จากโรงเรียนบ้านหัวช้าง อำเภอเมืองมหาสารคาม จังหวัดมหาสารคาม เริ่มเข้าสู่อาชีพนักร้อง เข้าเป็นหนึ่งในสมาชิกของคณะรำวง ดาวอีสาน ศักดิ์สยามชอบการร้องเพลงลูกทุ่งมาก โดยเฉพาะอย่างยิ่งเพลงของไวพจน์ เพชรสุพรรณ อย่างเพลง ลาก่อนบางกอก และ ลาน้องไปเวียดนาม และเสียงของเขาก็เป็นที่จับใจของคนในหมู่บ้านที่ได้ฟัง
เดอะวอยซ์ คิดส์ ไทยแลนด์ ซีซั่นที่ 2

เดอะวอยซ์ คิดส์ ไทยแลนด์  เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีในทุกๆ รอบในฤดูกาลนี้ใช้แม่แบบจาก The Voice of Germany ฤดูกาลที่ 1
ทีม.
<templatestyles src="Div col/styles.css"/>
#เปลี่ยนทาง – ชนะเลิศ
#เปลี่ยนทาง – รองชนะเลิศ
#เปลี่ยนทาง – ถูกคัดออกในรอบ Live Show (Top 6)
#เปลี่ยนทาง – ถูกคัดออกในรอบ Sing-Off (Top 15)
#เปลี่ยนทาง – ถูกคัดออกในรอบ Battle
The Blind Auditions.
Episode 1: Blind Auditions, สัปดาห์ที่ 1.
ออกอากาศเมื่อวันที่ 9 กุมภาพันธ์ 2557
โดยการเปิดตัวโค้ชทั้ง 3 ได้มีการขับร้องเพลง ยินดีที่ไม่รู้จัก ของ ทเวนตีไฟฟ์อาวส์
Episode 2: Blind Auditions, สัปดาห์ที่ 2.
ออกอากาศวันที่ 16 กุมภาพันธ์ พ.ศ. 2557
Episode 3: Blind Auditions, สัปดาห์ที่ 3.
ออกอากาศวันที่ 23 กุมภาพันธ์ พ.ศ. 2557
Episode 4: Blind Auditions, สัปดาห์ที่ 4.
ออกอากาศวันที่ 1 มีนาคม พ.ศ. 2557
Episode 5: Blind Auditions, สัปดาห์ที่ 5.
ออกอากาศวันที่ 2 มีนาคม พ.ศ. 2557
Episode 6-8: Battles & Sing Off, สัปดาห์ที่ 6-8.
รอบ Battles & Sing Off ,Episode 6 เป็นของโค้ชซานิ Episode 7 เป็นของโค้ชสุเมธแอนด์เดอะปั๋ง Episode 8 เป็นของโค้ชปาน
Battle Rounds.
ในรอบนี้ ผู้เข้าแข่งขันจะถูกแบ่งออกเป็น 5 ทีมๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
#เปลี่ยนทาง – เข้ารอบ
#เปลี่ยนทาง – ถูกคัดออก
Sing-Off.
ในรอบนี้ผู้เข้าแข่งขันที่ผ่านรอบ Battle phase มาทั้งหมดทีมละ 5 คนจะต้องร้องเพลงที่ร้องในรอบ Blind Auditions โดยจะถูกคัดออก 3 คนและเลือกเข้ารอบโดยโค้ช 2 คน
#เปลี่ยนทาง – เข้ารอบ
#เปลี่ยนทาง – ถูกคัดออก
Episode 9 : Final Live Show, สัปดาห์ที่ 9.
ออกอากาศวันที่ 30 มีนาคม 2557
Semi-Final.
รอบนี้จะคัดผู้เข้าแข่งขันให้เหลือทีมละ1คนไปแข่งรอบต่อไปโดยใช้คะแนนโหวตจากทางบ้าน
 #เปลี่ยนทาง – คะแนนโหวตสูงสุด 
 #เปลี่ยนทาง – ได้รับเลือกจากโค้ช
#เปลี่ยนทาง – ถูกคัดออกในรอบ Live Show 
#เปลี่ยนทาง – ถูกคัดออกในรอบ Sing-Off
พระเจ้าอาปูอาเนอา

สมเด็จพระเจ้าอาปูอาเนอา  ทรงเป็นตูอีโตงา (พระมหากษัตริย์) พระองค์ที่ 8 แห่งจักรวรรดิตูอีโตงา พระองค์เป็นพระราชโอรสของสมเด็จพระเจ้ามาอูเฮากับพระมเหสีไม่ทราบชื่อ สำหรับปีพระราชสมภพและปีที่สิ้นพระชนม์ รวมไปถึงพระราชกรณียกิจของพระองค์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือ สมเด็จพระเจ้าอาฟูลูงา
รายการอ้างอิง.
<templatestyles src="Reflist/styles.css" />
วิทยาลัยบัณฑิตศึกษาสารสนเทศเคียวโตะ

วิทยาลัยบัณฑิตศึกษาสารสนเทศเคียวโต  เป็นวิทยาลัยวิชาชีพด้านสารสนเทศแห่งแรกของประเทศญี่ปุ่น จัดการเรียนการสอนระดับปริญญาโทในด้านเทคโนโลยีสารสนเทศประยุกต์ เทคโนโลยีธุรกิจเว็บไซต์ และการพัฒนาระบบเว็บไซต์ ได้รับการจัดอันดับจากสถาบันวิจัยกำหนดยุทธศาสตร์ระหว่างประเทศ (International Strategy Design Research Institute) ว่าเป็นหนึ่งในสถานศึกษาด้านการจัดการเทคโนโลยีชั้นนำห้าแห่งของประเทศ
เจลเฮาส์ร็อก (เพลง)

เจลเฮาส์ร็อค  เป็นเพลงแนวร็อกแอนด์โรลของ เอลวิส เพรสลีย์ ที่แต่งขึ้นโดย เจอร์รี ลีเบอร์ และไมค์ สโตลเลอร์ เป็นครั้งแรกที่กลายเป็นเพลงที่นิยมของเอลวิส วางจำหน่ายในรูปแแบบ 45rpm single ในวันที่ 24 กันยายน ค.ศ. 1957 ตรงกับการเปิดตัวของภาพยนตร์เพรสลีย์ "เจลเฮาส์ร็อค"
เพลงที่ร้องโดยเอลวิส เพรสลีย์ เป็นอันดับที่ 67 ในรายการโรลลิงสโตนของ The 500 Greatest Songs of All Time และเป็นชื่อหนึ่งของ The Rock and Roll Hall of Fame's 500 Songs that Shaped Rock and Roll
อันดับ และการรับรอง.
<templatestyles src="Col-begin/styles.css"/>
พระเจ้าอาฟูลูงา

สมเด็จพระเจ้าอาฟูลูงา  ทรงเป็นตูอีโตงา (พระมหากษัตริย์) พระองค์ที่ 9 แห่งจักรวรรดิตูอีโตงา พระองค์เป็นพระราชโอรสของสมเด็จพระเจ้าอาปูอาเนอากับพระมเหสีไม่ทราบชื่อ สำหรับปีพระราชสมภพและปีที่สิ้นพระชนม์ รวมไปถึงพระราชกรณียกิจของพระองค์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือ สมเด็จพระเจ้าโมโม ซึ่งเป็นพระมหากษัตริย์ที่ยิ่งใหญ่พระองค์หนึ่งของจักรวรรดิตูอีโตงาจากการขยายอาณาเขตและอำนาจของจักรวรรดิ
รายการอ้างอิง.
<templatestyles src="Reflist/styles.css" />
การศึกษานอกระบบ

การศึกษานอกระบบ  หรือการศึกษานอกระบบโรงเรียนเป็นการศึกษาที่มีการจัดหลักสูตร ระยะเวลาในการเรียนและการวัดและประเมินผลยืดหยุ่นสอดคล้องกับสภาพและความต้องการของผู้เรียน โดยไม่เป็นการจำกัด อายุ รูปแบบการเรียนการสอนหรือสถานที่ สำหรับประเทศไทยมีการจัดการเรียนการสอนรูปแบบการศึกษานอกโรงเรียนอยู่เป็นจำนวนมาก โดยนิยมจัดตั้งศูนย์การเรียนรู้ชุมชนหรือศูนย์การเรียนรู้นอกระบบโรงเรียน เพื่อให้ประชาชนเข้ามาเรียนรู้ได้ โดยภายในศูนย์จะมีอาจารย์ประจำและอาจารย์อาสาสมัครเป็นผู้จัดกิจกรรมการเรียนการสอน สำหรับการศึกษารูปแบบนี้เป็นหนึ่งในรูปแบบการศึกษาหนึ่งในสามรูปแบบหลักตามการจัดขององค์การเพื่อความร่วมมือทางเศรษฐกิจและการพัฒนา ซึ่งแบ่งการศึกษาออกเป็น การศึกษาในระบบ การศึกษานอกระบบและการศึกษาตามอัธยาศัย 
รายการอ้างอิง.
<templatestyles src="Reflist/styles.css" />
บริษัทรถไฟญี่ปุ่นตะวันตก

บริษัทรถไฟญี่ปุ่นตะวันตก  เป็นบริษัทรถไฟโดยสารที่เกิดจากการแปรรูปการรถไฟญี่ปุ่น ปัจจุบันเป็นหนึ่งในกลุ่มบริษัทรถไฟญี่ปุ่น ให้บริการในภูมิภาคโฮกูริกุ คันไซ ชูโงกุ รวมถึงบางส่วนของจังหวัดฟูกูโอกะ มีชื่อที่รู้จักกันโดยทั่วไปว่า "เจอาร์นิชินิฮง" หรือ "JR West" สีของบริษัทคือสีน้ำเงิน สำนักงานใหญ่ตั้งอยู่เขตคิตะ นครโอซากะ
ʻOkina

โอกีนา  เป็นอักษรพยัญชนะตัวหนึ่งในชุดตัวเขียนละติน ใช้เขียนแทนเสียงกักที่เส้นเสียงที่ปรากฏในภาษากลุ่มพอลินีเชียหลายภาษา ซึ่งมีการเรียกชื่อโอกีนาแตกต่างกันออกไป
ลักษณะ.
โอกีนามีลักษณะคล้ายคลึงกับเครื่องหมายอัญประกาศเดี่ยวทางด้านซ้าย (ซึ่งมีลักษณะเครื่องหมายคล้ายเลข 6 อยู่เหนือเส้น)
สำหรับเอตาในภาษาตาฮีตีจะมีรูปร่างที่แตกต่างออกไป เหมือนโอกีนาที่หัน 90 องศาหรือหันขึ้นตามเข็มนาฬิกามากกว่า
อักขรวิธีและสถานะทางการ.
โอกีนาเป็นหนึ่งในชุดตัวอักษรฮาวาย เป็นอักษรที่ไม่มีตัวใหญ่เล็ก ซึ่งต่างจากอักษรตัวอื่น ๆ ที่รับมาจากตัวอักษรละตินพื้นฐาน) สำหรับคำที่ขึ้นต้นด้วยโอกีนา กฎการขึ้นต้นด้วยอักษรตัวใหญ่จะมีผลต่ออักษรตัวถัดไปแทน เช่น ในตำแหน่งต้นประโยค คำว่า "ʻOkina" จะต้องขึ้นต้นด้วยตัว O ใหญ่เสมอ
ชื่อทางภูมิศาสตร์ในสหรัฐอเมริกา.
คณะกรรมการชื่อทางภูมิศาสตร์สหรัฐได้จัดทำรายชื่อสถานที่ที่มีและไม่มีโอกีนาและกาฮาโก (ขีดยาวเหนือตัวอักษร) ในระบบสารสนเทศชื่อทางภูมิศาสตร์
ปิติพงษ์ กุลดิลก

ปิติพงษ์ กุลดิลก ชื่อเล่น ปั๊ก เป็นอดีตนักฟุตบอลชาวไทย เคยทำหน้าที่ให้แก่สโมสรฟุตบอลการท่าเรือในไทยลีก รวมถึงเคยทำหน้าที่ให้แก่ฟุตบอลทีมชาติไทย
ประวัติ.
ปิติพงษ์ กุลดิลก เคยทำหน้าที่เป็นนักกีฬาฟุตบอลทีมชาติไทย รวมถึงเคยทำหน้าที่เป็นนักฟุตบอลอาชีพร่วมกับสโมสรฟุตบอลเซมบาวังเรนเจอร์ส ในการแข่งเอส.ลีก ที่ประเทศสิงคโปร์ ตลอดจนเคยทำหน้าที่เป็นนักกีฬาฟุตบอลชายหาดทีมชาติไทย ในการแข่งขันฟุตบอลชายหาดชิงแชมป์โลก 2005 ที่ประเทศบราซิล และตั้งแต่ พ.ศ. 2553 เขาได้ป่วยเป็นโรคเอสแอลอี (โรคพุ่มพวง) ในครั้งที่ทำหน้าที่ให้แก่สโมสรฟุตบอลสิงห์ท่าเรือ โดยได้พักรักษาตัวเป็นระยะเวลาประมาณครึ่งปี หลังจากนั้น เขาได้ห่างหายจากวงการฟุตบอลไปกว่า 3 ปีครึ่ง กระทั่งได้กลับมาเข้าร่วมทีมฟุตบอลชายหาดทีมชาติไทยอีกครั้งในวัย 33 ปี
ในเดือนตุลาคม พ.ศ. 2556 ได้มีการแข่งขันนัดอุ่นเครื่องระหว่างฟุตบอลชายหาดทีมชาติไทย กับทีมรวมนักเตะแอฟริกา ที่จัดขึ้น ณ สนามกีฬาหัวหมาก ซึ่งปิติพงษ์ กุลดิลก เป็นหนึ่งในผู้ทำประตูในนาทีที่ 15 และทีมชาติไทยเป็นฝ่ายชนะที่ 7–3 ประตู
ช่วงปลายปี พ.ศ. 2556 ปิติพงษ์ได้รับการเรียกตัวจากพงษ์ศักดิ์ คงแก้ว เพื่อคัดตัวนักกีฬาเข้าร่วมทีมฟุตบอลชายหาดทีมชาติไทย เข้าร่วมการแข่งรายการใหญ่ 2 ทัวร์นาเมนต์ ที่ซึ่งเขาได้รับเลือกเข้าแข่งขันรายการ 4 เส้า ที่มณฑลเจ้อเจียง ประเทศจีน รวมถึงรายการออสเตรเลียนบีชซอคเกอร์คัพ 2013 ที่รัฐนิวเซาท์เวลส์ ประเทศออสเตรเลีย โดยในวันที่ 7 ธันวาคม พงษ์ศักดิ์ คงแก้ว ได้วางแผนให้ปิติพงษ์เป็นผู้รับมือกับลูกกลางอากาศของทีมชาติจีนที่นักกีฬามีความสูงใหญ่ และเขาได้เป็นผู้มีส่วนช่วยให้ทีมชาติไทยเป็นฝ่ายชนะที่ 3–2 ประตู และวันที่ 8 ธันวาคม ปิติพงษ์ได้ทำหน้าที่เป็นผู้เล่นตัวจริงในรอบชิงชนะเลิศ โดยได้พบกับทีมเจ้าภาพออสเตรเลีย ซึ่งทีมของเขาได้ตำแหน่งรองแชมป์
และใน พ.ศ. 2557 ปิติพงษ์ได้เซ็นสัญญาร่วมทำหน้าที่กองหน้าให้แก่สโมสรฟุตบอลจังหวัดสมุทรปราการ
เกียรติประวัติ.
ผู้ชนะการแข่งขันซีเกมส์
ผู้ชนะการแข่งขันไทยเอฟเอคัพ
อันดับกลอย

อันดับกลอย หรือ Dioscoreales เป็นอันดับในพืชมีดอก ประกอบด้วยวงศ์ Dioscoreaceae ซึ่งเป็นวงศ์ของมันและกลอย ซึ่งเป็นอาหารสำคัญในหลายพื้นที่ ในระบบ APG II อันดับนี้เป็นพืชใบเลี้ยงเดี่ยว ประกอบด้วยวงส์ Burmanniaceae Dioscoreaceae และ Nartheciaceae
ไวต์คริสต์มาส (เพลง)

ไวต์คริสต์มาส  เป็นเพลงของเออร์วิง เบอร์ลินที่แต่งขึ้นเมื่อราวปี ค.ศ. 1940 บรรยายถึงบรรยากาศในช่วงเทศกาลคริสต์มาส ที่เต็มไปด้วยหิมะขาวโพลน ได้รับการบันทึกสถิติโลกกินเนสส์ ว่าฉบับที่ขับร้องโดยบิง ครอสบี เป็นซิงเกิลที่ขายดีที่สุดตลอดกาล ด้วยยอดจำหน่ายมากกว่า 50 ล้านชุด และเมื่อรวมกับที่ขับร้องโดยศิลปินอื่น ประเมินว่ามียอดจำหน่ายมากกว่า 100 ล้านชุด
เพลงไวต์คริสต์มาส ฉบับของบิง ครอสบี ออกอากาศครั้งแรกทางสถานีวิทยุเอ็นบีซี เมื่อเช้าวันที่ 25 ธันวาคม ค.ศ. 1941 จากนั้นได้บันทึกเสียงใหม่ในเดือนพฤษภาคม ค.ศ. 1942 เพื่อประกอบภาพยนตร์เรื่อง "Holiday Inn" และวางจำหน่ายกับบริษัทแผ่นเสียง เดคคาเรเคิดส์ ซิงเกิลขึ้นถึงอันดับหนึ่งของนิตยสารบิลบอร์ดในช่วงปลายปี 1942 และขึ้นถึงอันดับหนึ่งอีกครั้งในช่วงปลายปี 1945 และ 1946 เพลงนี้ได้รับรางวัลออสการ์ในฐานะเพลงประกอบภาพยนตร์ยอดเยี่ยม จากเรื่อง "Holiday Inn" 
จากความสำเร็จของเพลงนี้ ได้มีการนำ "ฮอลิเดย์อินน์" มาดัดแปลงสร้างเป็นภาพยนตร์เพลง "ไวต์คริสต์มาส" กำกับโดยไมเคิล เคอร์ติซ เป็นภาพยนตร์ที่ประสบความสำเร็จสูงสุดประจำปี ค.ศ. 1954
พระเจ้าโมโม

สมเด็จพระเจ้าโมโม  ทรงเป็นตูอีโตงา (พระมหากษัตริย์) พระองค์ที่ 10 แห่งจักรวรรดิตูอีโตงา พระองค์มีพระชนม์ชีพอยู่ในระหว่างประมาณคริสต์ศตวรรษที่ 11 หรือ 12 พระนามของพระองค์มาจากมนุษย์กลุ่มแรกของโลกตามความเชื่อพื้นเมืองตองงาคือโกไฮ, โกเอา, โม โมโม ในรัชสมัยของพระองค์ถือได้ว่าเป็นยุคเริ่มต้นของความรุ่งเรืองของจักรวรรดิตูอีโตงา และเป็นรัชกาลแรกหลังจากรัชสมัยของพระเจ้าอะโฮเออิตูที่มีบันทึกและเรื่องเล่าเหตุการณ์ที่เกิดขึ้นในรัชสมัย
พระราชประวัติ.
สมเด็จพระเจ้าโมโมเป็นพระราชโอรสที่ปรากฏพระนามเพียงพระองค์เดียวของสมเด็จพระเจ้าอาฟูลูงากับพระราชมารดาที่ไม่ทราบพระนาม เมื่อพระองค์ขึ้นครองราชย์สมบัติเป็นตูอีโตงาสืบต่อจากพระราชบิดานั้น พระองค์ได้ส่งราชทูตเลฮาอูลีสู่ของธิดาของโลเอา (ตูอิฮาอะเมอา) ซึ่งปกครองดินแดนอยู่ตอนกลางของเกาะโตงาตาปู อย่างไรก็ตามโลเอาได้แจ้งแก่ราชทูตว่าธิดาของตนคือนูอานั้นได้แต่งงานและมีลูกแล้ว ในขณะที่ธิดาของตนอีกคนหนึ่งก็ยังไม่บรรลุนิติภาวะ สำหรับสามีของนูอานั้นคือโงโงคิลิโตโต หัวหน้าของเผ่าฮาอะโงโงซึ่งอาศัยอยู่ที่มาลาโป อย่างไรก็ตามพระเจ้าโมโมต้องการนูอามาเป็นพระมเหสี ซึ่งท้ายที่สุดโงโงคิลิโตโตจำเป็นต้องยอม นูอาจึงกลายเป็นพระมเหสีของพระเจ้าโมโม
สำหรับพระราชโอรสและพระธิดาของพระเจ้าโมโมและพระมเหสีนูอาที่ปรากฏพระนามมี 2 พระองค์ดังนี้คือ
นอกจากนี้แล้วยังปรากฏนามบุตรคนสำคัญของนูอากับโงโงคิลิโตโตคือฟาซีอาปูเลซึ่งจะมีส่วนสำคัญในการช่วยเหลือพระเจ้าตูอิตาตูอิ
พระราชกรณียกิจ.
พระองค์ย้ายที่ประทับมาอยู่ที่เฮเกตา ซึ่งตั้งอยู่ใกล้กับนีอูโทอัว ในรัชสมัยของพระองค์ประชาชนจะต้องก้มศีรษะให้ต่ำกว่าตูอีโตงาเพื่อเป็นการแสดงความเคารพ นอกจากนี้ยุคนี้ยังมีการเริ่มขยายอำนาจของจักรวรรดิให้กว้างขวางมากยิ่งขึ้นด้วย ซึ่งต่อมาจะประสบความสำเร็จในรัชสมัยของพระโอรสของพระองค์
รายการอ้างอิง.
<templatestyles src="Reflist/styles.css" />
มือปราบพ่อลูกอ่อน

มือปราบพ่อลูกอ่อน เป็นละครโทรทัศน์แนวโรแมนติก-แอ็คชั่น-คอมเมดี ออกอากาศทางสถานีวิทยุโทรทัศน์ไทยทีวีสีช่อง 3 จากบทประพันธ์โดย สีชาติ บทโทรทัศน์โดย ศักดิ์ชาย เกียรติปัญญาโอภาส กำกับการแสดงโดย ปกาศิต กิ่งศักดิ์ - ตระกูล อรุณสวัสดิ์ นำแสดงโดย ศรราม เทพพิทักษ์, สุนิสา เจทท์ โดย บริษัท ชลลัมพี โปรดักชั่น จำกัด ออกอากาศทุกวันศุกร์ เวลา 20.30 - 22.45 น. วันเสาร์-อาทิตย์ เวลา 20.15 - 22.30 น. เริ่มตอนแรกวันที่ 20 มกราคม พ.ศ. 2555 - 18 กุมภาพันธ์ พ.ศ. 2555
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">ไทยทีวีสีช่อง 3 
 ละครวันศุกร์ 20:30 - 22:45 และ เสาร์ - อาทิตย์ 20:15 - 22:30</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">มือปราบพ่อลูกอ่อน</td>
<th style="width: 33%;">ถัดไป</th>
</tr><tr style="text-align: center;">
<td>สามหนุ่มเนื้อทอง
</td>
<td>รักออกอากาศ
</td></tr>
</table>
ยูร็อกมายเวิลด์

ยูร็อคมายเวิลด์  เป็นเพลงของนักร้องชาวอเมริกัน ไมเคิล แจ็กสัน จากสตูดิโออัลบั้มที่สิบและสุดท้ายของเขา "Invincible" ในปี 2001 วางจำหน่ายเป็นซิงเกิลนำจากอัลบั้มในเดือนสิงหาคม 2001 โดย อีพิกเรเคิดส์ เนื้อเพลงที่เกี่ยวข้องกับการอยู่ในความรักและความพยายามที่จะได้รับความรักของผู้หญิงคนหนึ่ง ผลิตโดย แจ็คสัน และRodney "Darkchild" Jerkins และเขียนโดย แจ็กสัน Jerkins, Fred Jerkins III, LaShawn Daniels และ Nora Payne เป็นเพลงที่ดนตรีดิสโก้ป๊อปที่มีอิทธิพลจากเพลงของแจ๊กสันจากอัลบั้มสตูดิโอของเขาก่อนหน้าด้วย
อันดับ.
<templatestyles src="Col-begin/styles.css"/>
บัตเตอร์ฟลายส์ (เพลงไมเคิล แจ็กสัน)

บัตเตอร์ฟลายส์  เป็นเพลงของนักร้องชาวอเมริกัน ไมเคิล แจ็กสัน เขียนโดย อังเดร แฮร์ริส และมาร์ชา แอมโบรซัส และผลิตโดย ปรากฏในสตูดิโออัลบั้มที่สิบของแจ็คสัน "Invincible" (2001) เพลงนี้เป็นซิงเกิลสุดท้ายจากสตูดิโออัลบั้มของไมเคิล แจ็คสัน
ติมอร์ก่อนอาณานิคม

ติมอร์ เป็นเกาะในเอเชียตะวันออกเฉียงใต้ เป็นเกาะที่ใหญ่ที่สุดในบรรดาเกาะที่อยู่ระหว่างเกาะชวากับเกาะนิวกินี ชาวยุโรปเข้ามายึดติมอร์ไว้เป็นอาณานิคมตั้งแต่ พ.ศ. 2058 โดยดินแดนทางตะวันตกของเกาะถูกปกครองโดยเนเธอร์แลนด์ ปัจจุบันคือติมอร์ตะวันตกของอินโดนีเซีย ทางตะวันออกของเกาะถูกปกครองโดยโปรตุเกสและปัจจุบันคือประเทศติมอร์-เลสเต (ติมอร์ตะวันออก)
ประวัติศาสตร์ยุคแรก.
ประชากรที่อพยพมายังเกาะติมอร์ ส่วนใหญ่เป็นชาวออสตราเลเชีย ประชากรในปัจจุบันเชื่อว่าเป็นผู้ที่เหลือรอดจากคลื่นผู้อพยพมายังเกาะสามระลอก กลุ่มแรกเป็นกลุ่มชนที่ชื่อ เวดโด-ออสตราลอยด์ มาจากทางเหนือและตะวันตก เมื่อราว 42,000 ปีมาแล้วแม้จะไม่พบหลักฐานมากนัก แต่กลุ่มชนชุดแรกเป็นนักเดินเรือที่มีทักษะเชี่ยวชาญ และมีเทคโนโลยีมากมายที่จะเดินทางมาถึงออสเตรเลียและเกาะอื่น ๆ ต่อมาเมื่อประมาณ 2,457 ปีก่อนพุทธศักราช กลุ่มชนระลอกที่ 2 คือชาวเมลานีเซียได้เดินทางมาถึง ชนกลุ่มแรกขยับไปอยู่ตามเขตภูเขาชั้นใน กลุ่มสุดท้ายคือชาวมลายูดั้งเดิม เดินทางมาจากจีนตอนใต้และอินโดจีนตอนเหนือ พ่อค้าชาวฮากกาจัดอยู่ในกลุ่มสุดท้ายนี้เช่นกัน ชาวติมอร์มีเรื่องเล่าเกี่ยวกับบรรพบุรุษที่แล่นเรือมาถึงทางตะวันออกของเกาะ โดยมาจากดินแดนทางใต้บางเรื่องเล่าว่าบรรพบุรุษของชาวติมอร์ เดินทางมาจากคาบสมุทรมลายูหรือมีนังกาเบาบนเกาะสุมาตรา
ชาวติมอร์ในดินแดนของตน.
ชาวติมอร์ในรุ่นต่อมาไม่ใช่ชาวทะเล พวกเขาเป็นคนที่อยู่กับพื้นดิน โดยไม่ติดต่อกับเกาะอื่นทางทะเล ติมอร์เป็นส่วนหนึ่งของบริเวณที่มีเกาะขนาดเล็กและมีประชากรอยู่น้อยที่อยู่ทางภาคตะวันออกของอินโดนีเซีย การติดต่อกับโลกภายนอก จะผ่านเครือข่ายการค้าของต่างชาติ เช่นอินเดียและจีนที่เดินทางมาถึงเกาะ สินค้าภายนอกที่เข้ามาถึงบริเวณนี้คือ ทอง ข้าว เงินเหรียญ โดยนำมาแลกเปลี่ยนกับเครื่องเทศ เขากวาง ขี้ผึ้ง ทาส เป็นต้น
นาการาเกรอตากามา  พงศาวดารของราชวงศ์มัชปาหิต ถือว่าติมอร์เป็นรัฐบรรณาการ แต่ตามที่ตูแม ปีรึช  ผู้จดบันทึกประวัติศาสตร์ชาวโปรตุเกส ได้เขียนไว้เมื่อพุทธศตวรรษที่ 21 เกาะที่อยู่ทางตะวันออกของเกาะชวาทั้งหมดถูกเรียกว่าติมอร์ นักชาตินิยมชาวอินโดนีเซียใช้พงศาวดารของราชวงศ์มัชปาหิตในการกล่าวอ้างว่าติมอร์ตะวันออกเป็นของอินโดนีเซีย นักสำรวจชาวยุโรปรุ่นแรกรายงานว่า เกาะมีผู้ปกครองเป็นเจ้าชายหรือหัวหน้าเผ่า ส่วนที่มีความสำคัญที่สุดคือเวฮาลีหรือราชอาณาจักรเวฮาเล ในติมอร์ตอนกลาง ซึ่งมีชาวเตตุน ชาวบูนัก และชาวเกมักอาศัยอยู่ ในพุทธศตวรรษที่ 21 เนเธอร์แลนด์และโปรตุเกสได้มาถึงเกาะติมอร์และได้แบ่งเกาะติมอร์ โดยเนเธอร์แลนด์ครอบครองภาคตะวันตกและโปรตุเกสครอบครองภาคตะวันออก ทำให้ติมอร์ตะวันออกมีประวัติศาสตร์ต่างไปจากเกาะข้างเคียง
เบิร์นนิงเลิฟ

เบิร์นนิงเลิฟ  เป็นเพลงที่แต่งโดย เดนนิส ลินเด และบันทึกไว้แต่เดิมโดยนักร้อง อาร์เธอร์ อเล็กซานเดอร์ ผู้ที่รวมไว้ในอัลบั้ม 1972 ของตนเองในชื่อของเขา
มามาอะวอดส์

มามาอะวอดส์  ชื่อเดิม เอ็มเน็ตเอเชียนมิวสิกอะวอดส์  เป็นงานประกาศรางวัลดนตรีสำคัญที่จัดขึ้นทุกปีโดยบริษัทบันเทิงซีเจ อีแอนด์เอ็ม จัดขึ้นครั้งแรกในเกาหลีใต้ รางวัลส่วนใหญ่ได้รับโดยศิลปินเคป็อป และมีศิลปินเอเชียรายอื่นที่ชนะรางวัลประเภทต่าง ๆ เช่น รางวัลศิลปินเอเชียยอดเยี่ยมและรางวัลอื่นที่เกี่ยวข้องกับอาชีพ
พิธีมอบรางวัลจัดขึ้นครั้งแรกในโซลเมื่อปี ค.ศ. 1999 โดยออกอากาศทางเอ็มเน็ต มามายังจัดขึ้นในประเทศและเมืองต่าง ๆ ในเอเชียนอกเกาหลีใต้ตั้งแต่ปี ค.ศ. 2010 และขณะนี้มีการออกอากาศทางออนไลน์ทั่วโลกนอกเหนือจากเอเชีย
ประวัติ.
พิธี.
งานจัดขึ้นเป็นครั้งแรกในปี ค.ศ. 1999 เป็นพิธีมอบรางวัลมิวสิกวิดีโอ โดยมีต้นแบบมาจากเอ็มทีวีวิดีโอมิวสิกอะวอดส์ ในชื่อ เอ็มเน็ตวิดีโอมิวสิกอะวอดส์ งานรวมเข้ากับเคเอ็มทีวีโคเรียนมิวสิกอะวอดส์ในปี ค.ศ. 2004 และเปลี่ยนชื่อเป็นเอ็มเน็ตเคเอ็มมิวสิกวิดีโอเฟสติวัล ในช่วงกลางทศวรรษ 2000 พิธีมอบรางวัลได้ดึงดูดความสนใจจากนานาชาติ เนื่องจากการแพร่กระจายของกระแสเกาหลีและออกอากาศในประเทศจีนและญี่ปุ่นในปี 2008
ในปี 2009 งานได้เปลี่ยนชื่อเป็นเอ็มเน็ตเอเชียนมิวสิกอะวอดส์ (MAMA) เพื่อสะท้อนถึงการขยายงานออกนอกเกาหลีใต้ ในปี 2010 มามาจัดขึ้นที่มาเก๊า นับเป็นครั้งแรกที่จัดขึ้นนอกเกาหลีใต้ ถัดมาในปี 2011 งานมามาจัดขึ้นที่สิงคโปร์ จากนั้นจัดขึ้นที่ฮ่องกงตั้งแต่ปี 2012 ถึง 2017 ในปี 2017 พิธีมอบรางวัลได้ขยายเป็นสี่คืน และบางส่วนของงานจัดขึ้นในเวียดนามและญี่ปุ่น นอกเหนือจากฮ่องกง ในปี 2018 มามามีสามส่วนและจัดขึ้นในสามประเทศ เกาหลีใต้เป็นเจ้าภาพงานมามาเป็นครั้งแรกในรอบ 9 ปี ร่วมกับญี่ปุ่นและฮ่องกง ในปี 2020 มามาจัดขึ้นทางออนไลน์ที่เกาหลีใต้เท่านั้นเนื่องจากการระบาดของโควิด-19
วันที่ 20 กรกฎาคม 2021 มีรายงานจาก "Ilgan Sports" ว่างานประกาศรางวัลเอ็มเน็ตเอเชียนมิวสิกอะวอดส์ 2021 กำลังอยู่ระหว่างการหารือเกี่ยวกับงานที่จะจัดขึ้นในฮ่องกง แม้ว่าจะมีการระบาดอย่างต่อเนื่องและข้อจำกัดด้านการเดินทาง วันที่ 23 สิงหาคม 2022 ซีเจ อีแอนด์เอ็มประกาศว่างานจะเปลี่ยนชื่อเป็น "มามาอะวอดส์" นับจากนี้เป็นต้นไป
ประเภทรางวัล.
รางวัลใหญ่.
สี่รางวัลใหญ่ (เรียกว่า "แดซัง")
รางวัลการแข่งขัน.
รางวัลแต่ละประเภทเปิดตัวในปี ค.ศ. 1999 เว้นแต่จะระบุไว้เป็นอย่างอื่น
รางวัลพิเศษ.
รางวัลเหล่านี้ได้รับเพียงครั้งเดียวหรือเป็นครั้งคราว
รายชื่อศิลปินที่ได้รับรางวัล "แดซัง" 2 รางวัลขึ้นไป<br>
การออกอากาศ.
รายการออกอากาศสดในสิบสามประเทศทั่วเอเชีย ในเกาหลีใต้ออกอากาศทางเอ็มเน็ตและซีเจ อีแอนด์เอ็ม ช่องทีวีอื่น ๆ ที่ออกอากาศรายการ ได้แก่ ทีวีเอ็นเอเชีย (มัลดีฟส์ ฟิลิปปินส์ สิงคโปร์ และไต้หวัน) และ จูกซ์ (ฮ่องกง อินโดนีเซีย มาเลเซีย เมียนมาร์ และไทย) เอ็มเน็ตเจแปน เอ็มเน็ตสมาร์ท และเอยูสมาร์ทพาส (ญี่ปุ่น) วิว ทีวีซิกซ์ วิวทีวี viu.tv (ฮ่องกง) ฟรายเดย์วิดีโอแอนด์ฟรายเดย์มิวสิก (ไต้หวัน) มีวอตช์ (สิงคโปร์) อินโดซียาร์แอนด์วิดีโอ (อินโดนีเซีย) gigafest.smart (ฟิลิปปินส์) เอฟพีทีทีวีแอนด์ฟ็อกซ์ซี (เวียดนาม)
รายการยังออกอากาศออนไลน์ทั่วโลกผ่านช่องยูทูบ Mnet K-POP, KCON official เช่นเดียวกับ KCON
กลุ่มนิวเคลียส pulvinar

กลุ่มนิวเคลียส pulvinar (pulvinar thalami, nuclei pulvinaris) หรือเรียกสั้น ๆ ว่า pulvinar เป็นกลุ่มนิวเคลียสที่อยู่ในทาลามัส
pulvinar ปกติจัดอยู่ในกลุ่มนิวเคลียส lateral thalamic nuclei ในสัตว์ฟันแทะและสัตว์กินเนื้อ แต่เป็นคอมเพล็กซ์ต่างหากในไพรเมต เป็นคำที่ย่อมาจากคำในภาษาละตินว่า "pulvinus" ซึ่งแปลว่า เบาะ ในศาสนาของโรมโบราณ เป็นคำที่หมายถึงเก้าอี้ยาวมีเบาะสำหรับให้เทพใช้
องค์ประกอบ.
โดยทั่ว ๆ ไป pulvinar แบ่งออกเป็น ส่วนหน้า (anterior) ส่วนล่าง (inferior) ส่วนข้าง (lateral) และส่วนใน (medial) แต่ละส่วนมีนิวเคลียสหลายกลุ่ม
ความแตกต่างกันระหว่างสปีชีส์.
pulvinar มีความสำคัญแตกต่างกันในสัตว์ต่าง ๆ กัน เช่น หนูแทบจะไม่มีเขตนี้เลย และแมวมีเขตนี้แต่เล็ก จึงมีการพิจารณาว่าอยู่ในกลุ่มของ lateral posterior-pulvinar complex ซึ่งเป็นกลุ่มนิวเคลียสของทาลามัสด้านข้างส่วนหลัง (lateral posterior thalamic nucleus) 
ส่วนในมนุษย์ pulvinar เป็นส่วนที่มีขนาด 40% ของทาลามัสทั้งหมด จึงเป็นกลุ่มนิวเคลียสที่ใหญ่ที่สุดในทาลามัส
พยาธิ.
รอยโรคใน pulvinar สามารถมีผลเป็นภาวะละเลยกึ่งปริภูมิ (neglect syndromes) และโรคสมาธิสั้น
เชิงอรรถและอ้างอิง.
<templatestyles src="Reflist/styles.css" />
ซี ซี ไรเดอร์

ซี ซี ไรเดอร์  เป็นที่รู้จักกันในชื่อ ซี. ซี. ไรเดอร์  หรือ ซี. ซี. ไรเดอร์ บูลส์  หรือ อีซี บูลส์  เป็นเพลงอเมริกัน 12 บาร์บลูส์ ที่มีชื่อเสียง ถูกบันทึกเสียงครั้งแรกโดย เกอร์ทรูด "มา" เรนนีย์ ในปี ค.ศ. 1924 และตั้งแต่นั้นมาได้รับการบันทึกโดยศิลปินอื่น ๆ อีกมากมาย
เวอร์ชันของเพลง.
ในปี 1943 เวอร์ชันของ Wee Bea Booze กลายเป็นเพลงฮิตอันดับ 1 ในบิลบอร์ดของ "Harlem Hit Parade" เจ้าของในจังหวะและชาร์ตเพลงบลูส์ นักวิจารณ์เพลงบลูส์บางคนพิจารณานี้จะเป็นรุ่นที่ชัดเจนของเพลง
เพลงนี้ได้มีการขับร้องจาก เอลวิส เพรสลีย์ ,เจอร์รี ลี ลูวิส ,เรย์ ชาลส์ ,ชัค เบอร์รี ,เจอร์รี ลูวิส และเดอะเพลย์บอยส์ ,เดอะฮู ,ดิเอเวอร์ลีบราเธอร์ส ,ชาร์ลี ริช ,เอียน และซิลเวีย ,เจนิส จ็อปลิน ,เกรตฟูลเดด ,ลีออน โทมัส ,สนุ๊กส์ อีกลิน ,จอห์น ฟาเฮย์ ,Old Crow Medicine Show และอีกมากมาย ในปีต่อมา เพรสลีย์ ได้เปิดการแสดงของเขาอย่างสม่ำเสมอกับเพลงนี้ด้วย
ดอนต์ (เพลงเอลวิส เพรสลีย์)

ดอนต์  เป็นเพลงที่บันทึกของ เอลวิส เพรสลีย์ ในปี 1958 เป็นเพลงฮิตติดอันดับ 1 ที่ 11 ของเพรสลีย์ในสหรัฐอเมริกา นอกจากนี้เพลง "Don't" ก็ยังเป็นอันดับที่สี่ในชาร์ต R&B เพลงนี้ถูกรวมอยู่ในชุดดนตรี "Smokey Joe's Cafe" ที่ผสมกับ "Love Me" อีกด้วย
เลิฟมีเท็นเดอร์ (เพลง)

เลิฟมีเท็นเดอร์  เป็นเพลงที่บันทึกโดย เอลวิส เพรสลีย์ และเผยแพร่โดย เอลวิสเพรสลีย์มิวสิก ดัดแปลงมาจากเพลงของ "Aura Lea" (หรือ "Aura Lea") ซึ่งเป็นเพลงมีอารมณ์อ่อนไหวสงครามกลางเมือง
เวอร์ชัน.
1997 compact disc reissue with bonus tracks of the "Jailhouse Rock" EP เหล่านี้มี 3 เวอร์ชัน
พาราไลซด์ (เพลงเอลวิส เพรสลีย์)

พาราดิซด์  เป็นเพลงในปี 1956 บันทึกโดย เอลวิส เพรสลีย์ ในอัลบั้ม Elvis เพลงที่ถูกบันทึกไว้วันที่ 2 กันยายน ค.ศ. 1956 และได้รับการตอบรับอย่างดีจากนักวิจารณ์ดนตรีสมัยใหม่ เพลงนี้ที่เขียนส่วนใหญ่โดย Otis Blackwell เอลวิสได้รับเครดิตเขียนเพลงสำหรับผลงานของเขาไปยังเพลงที่เสร็จสมบูรณ์แล้ว
บอน

บอน ชื่อวิทยาศาสตร์: "Colocasia esculenta" var." aquatilis" Hassk เป็นพืชล้มลุกในวงศ์ Araceae อวบน้ำ มีหัวใต้ดิน ใบรูปไข่แกมรูปหัวใจ ปลายใบแหลมหรือมน โคนใบเว้าลึกรูปสามเหลี่ยม ก้านใบสีเขียวหรือออกม่วง ดอก สีครีมหรือเหลืองนวล ออกเป็นช่อ ดอกตัวผู้อยู่ตอนบน ดอกตัวเมียอยู่ตอนล่าง ก้านช่อสั้นกว่าก้านใบ มีใบประดับสีเหลืองรองรับ ผลสด รูปขอบขนาน เมล็ด ขนาดเล็กจำนวนมาก พบได้ทั่วไปประเทศไทยพบทุกภาค ชอบขึ้นบนดินโคลนหรือบริเวณที่มีน้ำขัง 
หัวใต้ดิน รับประทานได้ ใช้เป็นยาระบาย ห้ามเลือด น้ำคั้นจากก้านใบเป็นยานวด แก้ฟกช้ำ ลำต้นบดใช้พอกแผลรวมทั้งแผลจากงูกัด ลำต้นใช้ทำอาหาร เช่นแกงบอน ส่วนของบอนที่นำมาแกงคือยอดอ่อน หรือใบอ่อนของบอนที่อยู่ใกล้โคนต้นใช้บอนพันธุ์สีเขียวสด ไม่มีสีขาวเคลือบอยู่ตามก้านและใบ ซึ่งเรียกว่า บอนหวาน ส่วนชนิดที่มีสีซีดกว่า และนวลขาวกว่า เรียกว่า บอนคัน ไม่นิยมนำมาแกง
พระเจ้าตูอิตาตูอิ

สมเด็จพระเจ้าตูอิตาตูอิ  ทรงเป็นตูอีโตงา (พระมหากษัตริย์) พระองค์ที่ 11 แห่งจักรวรรดิตูอีโตงา พระองค์มีพระชนม์ชีพอยู่ประมาณคริสต์ศตวรรษที่ 12 พระนามของพระองค์มีความหมายว่ากษัตริย์ผู้ตีเข่า ในรัชสมัยของพระองค์ถือได้ว่าเป็นยุครุ่งเรืองของจักรวรรดิตูอีโตงา และมีการปฏิรูปการปกครองในรัชสมัยนี้ นอกจากนี้พระองค์ยังเป็นพระราชบิดาของตูอีโตงาถึง 2 พระองค์อีกด้วย
อีจิน

อีจิน(เกิด 21 มีนาคม 2523)เป็น นักร้อง นักแสดง พิธีกร ชาวเกาหลีใต้ ซึ่งมีชื่อเสียงจากรายการวารตี้โชว์ ฮีโร่และจากการเป็นนักร้องวง Fin.KL
อาชีพ.
อีจินเธอได้เข้าร่วมวง Fin.KL กับเพื่อนของเธอ อ็อค จู-ฮย็อน เธอได้ร้องเพลงของ Eco's "Heng Bok Han Na Reulในงานออดิชั่น และเธอก็ได้เปิดตัวภายใต้วง Fin.KL
ในปี 2002 อีจินได้เปิดตัวเป็นนักแสดงหลังจากที่เธอได้เปิดตัวเป็นนักร้องของวงFin.K.L เธอได้รับความสนใจในการแสดงของเธอได้แสดงละคร MBC's Police People และปรากฏตัวในการแสดงซิทคอมของเธอในเรื่อง Nonstop (TV series)
ในปี 2005 อีจินได้ปรากฏตัวในรายการ X-man และเธอเองก็ได้แสดงความแข็งแกร่งของตัวเธอเองในการเจริญเติบโตของ วัยรุ่น จากวันที่เธอได้เปิดตัวกับ เอฟไอเอ็น.เคแอล เช่นการแต่งกายทรงผม ในรายการ X-man อีจินเป็นที่รู้จักในการเต้นการร้อง และเธอเองก็ได้รับฉายาจากรายการ X-manว่า Ulzzang (best/pretty face) และเธอเองเวลาเกมการเลือกคู่ของตัวเธอเองและเธอเป็นที่เองก็เป็นที่สนใจต่อแขกรับเชิญผู้ชาย
ในปี 2010 อีจินได้เข้าร่วมรายการ Heroes ซึ่งเป็นการแข่งขันของ 12คน ในการแข่งแต่ละจะมีทั้งหมด 2ทีม คือ ยอดนิยม และไม่นิยมและบ้างสัปดาห์อาจะมี ทีมสูง ทีมกลาง ทีมล่างโดยในรายการนี้เธอมีบุคคลิกที่น่าเบื่อ แต่ใจดีคอยดูแลทุกคนมีจิตใจที่อบอุ่น
รากบุญ 2 รอยรักแรงมาร

ละครรากบุญ 2 ตอน รอยรักแรงมาร เป็นละครแนวแฟนตาซี-สืบสวนสอบสวน เป็นภาคต่อจากรากบุญ บทประพันธ์โดย ช่อมณี บทโทรทัศน์โดย เอกลิขิตผลิตโดย บริษัท ทีวีซีน แอนด์ พิคเจอร์ จำกัด นำแสดงโดย พิรัชต์ นิธิไพศาลกุล และ ราศรี บาเลนซิเอก้า กำกับการแสดงโดย ธรธร สิริพันธ์วราภรณ์ อำนวยการดำเนินงาน ณัฏฐนันท์ ฉวีวงษ์ ออกอากาศเริ่มตอนแรกวันที่ 8 กรกฎาคม พ.ศ. 2557–12 สิงหาคม พ.ศ. 2557 ทางสถานีวิทยุโทรทัศน์ไทยทีวีสีช่อง 3 ทุกวันจันทร์-อังคาร เวลา 20.15 - 22.45 น.
เรื่องย่อ.
รากบุญ 2 รอยรัก แรงมาร เกิดขึ้นหลังจากที่ พิสัย (โก โกสินทร์ ราชกรม) น้าชายของ ลาภิณ (ไมค์ พิรัชต์ นิธิไพศาลกุล) ถูกใครบางคนฆ่าตายวิญญาณของพิสัยจึงมาขอร้องให้ เจติยา (มาร์กี้ ราศรี บาเล็นซิเอก้า) นักแต่งหน้าศพประจำนิราลัยและเป็นภรรยาของลาภิณช่วยสืบหาความจริงว่าใครเป็นคนฆ่า
จากนั้นลาภิณและเจติยาก็ได้เข้าไปพัวพันกับศัตรูที่น่ากลัวยิ่งกว่าพิสัยและ ปราณ (กิก ดนัย จารุจินดา) เสียอีกคือ พิมพ์อร (วุ้นเส้น วิริฒิพา ภักดีประสงค์) ลูกสาวของ วนันต์ (กบ ทรงสิทธิ์ รุ่งนพคุณศรี) เจ้าของบริษัทเอ็ตต้าเพื่อนรักของ สารัช (เปี๊ยก สมมาตร ไพรหิรัญ) พ่อของลาภิณที่ต้องการรวบรวมเหรียญทั้งสามเพื่อสร้างกล่องรากบุญและขอพรให้วนันต์หายป่วยและ กสิณ (น้ำผึ้ง ณัฐริกา ธรรมปรีดานันท์) ปีศาจจากเหรียญรากบุญ
โดยที่ลาภิณและเจติยาไม่รู้เลยว่านอกจากเจติยาและพิมพ์อรแล้วยังมี อยุทธ์ (แพทริค นิพัธ เจริญผล) น้องชายของพิมพ์อรที่เป็นเจ้าของเหรียญอีกคน พิมพ์อรจึงทำทุกวิถีทางเพื่อให้ได้ครอบครองเหรียญทั้งสามรวมถึงการใช้ให้กสิณไปฆ่า สิทธิพร (บอล วิธวัฒน์ สิงห์ลำพอง) เพื่อนรักของลาภิณและศัตรูทางธุรกิจของพิมพ์อรแล้วใส่ความลาภิณเพื่อบีบบังคับให้เจติยายกเหรียญให้
โดยเป็นผลมาจากชาติที่แล้วที่พิมพ์อรซึ่งเกิดเป็น อุษา ได้ฆ่า เจนจิรา น้องสาวต่างแม่หรือเจติยาในชาติปัจจุบันเนื่องจากอุษาคิดว่าเจนจิราได้แย่ง คุณภพ หรือลาภิณไป
ทั้งลาภิณ เจติยาและอยุทธ์ได้พยายามหาทางทำลายเหรียญและพาพิมพ์อรให้หลุดพ้นจากการครอบงำของกสิณโดยมี ชาคร (ต๊ะ วริษฐ์ ทิพโกมุท) ผู้ช่วยของวนันต์คอยช่วยเหลือสุดท้ายแล้วบทสรุปจะจบลงอย่างไร
ทูธแฟรี

ทูธแฟรี  หรือ เทพพิทักษ์ฟัน เป็นความเชื่อตามประเพณีของตะวันตก ว่าเมื่อเด็กเล็กฟันน้ำนมหลุด แล้วนำฟันซี่นั้นไปวางไว้ใต้หมอน ตอนกลางคืนเมื่อเด็กหลับจะมีเทพยดานำฟันซี่นั้นไป แลกเปลี่ยนกับเงินจำนวนหนึ่ง 
เรื่องราวนี้มีที่มาจากประเทศในยุโรป ที่จะนำฟันน้ำนมเด็กไปฝังดิน โดยเฉพาะฟันซี่ที่ 6 เป็นธรรมเนียมที่พ่อแม่จะวางเงิน หรือของขวัญไว้ใต้หมอนเพื่อเป็นของแลกเปลี่ยน ในประเทศยุโรปเหนือ มีประเพณีของชาวไวกิง ว่าจะต้องมีการจ่ายค่าธรรมเนียม เมื่อฟันน้ำนมซี่แรกหลุด และสืบเนื่องมาจนถึงปัจจุบัน ในหลายประเทศ เช่น สหรัฐอเมริกา อังกฤษ สแกนดิเนเวีย
ยูโฟร์

ยูโฟร์  เป็นกลุ่มบอยแบนด์ ของศิลปินไทยหนุ่มหน้าตาดีผมยาวทั้งหมด 4 คนจากค่าย คีตา เอนเตอร์เทนเมนท์ มีสมาชิกคือ นิค ซันนี่ เคน และเบียร์
ประวัติ.
ยูโฟร์ (U4) เกิดและเติบโตในช่วงรุ่งเรืองของค่ายคีตา และนับเป็นบอยแบนด์วงแรก ๆ ของวงการดนตรีไทย เริ่มต้นจากการจับกลุ่มกันของคนมีความสามารถในการร้องเพลง ยูโฟร์ (U4) ออกอัลบั้มทั้งหมด 3 ชุด กับสังกัด คีตา ประกอบไปด้วย อัลบั้ม You-4 (2535) ที่ตอนนั้น โด่งดังเป็นอย่างมาก ตามมาด้วย อัลบั้ม 8 ขา 4 คน (2537) ที่มีเพลงยอดนิยมมากมาย อาทิ ไม่ได้คิด ที่รักของคนอื่น กอดเธอไว้ ซึ่งถือได้ว่าประสบความสำเร็จเป็นอย่างมาก จากนั้นไม่นาน พวกเขาก็กลับมาอีกครั้งใน อัลบั้ม วัน U4 มีดีที่ไม่เต้น (2538) อัลบั้มประสานเสียง ด้วยการนำเพลงเก่า มาทำใหม่ อาทิ ทนได้ทนไป ต้นฉบับของ ออโต้บาห์น ซึ่งเพลง ทนได้ทนไป เวอร์ชั่น ยูโฟร์ ได้ถูกเสนอชื่อเข้าชิงรางวัลพิฆเณศทองในปี 2539 อีกด้วย
ก่อนที่หนึ่งในสมาชิกของวงคือ "เบียร์" ได้ถูกรถยนต์ชนจนเสียชีวิตอย่างกะทันหัน แต่วงยูโฟร์ก็ยังดำเนินหน้าต่อไป วงยูโฟร์จึงได้สมาชิกที่มีชื่อว่า "จิมมี่" เข้ามาแทนที่พร้อมกับความนิยมอย่างสูง กับอัลบั้ม 8 ขา 4 คน กับค่ายคีตา แต่แล้วในขณะที่ U4 เตรียมปล่อยอัลบั้มที่ 4 ทุกอย่างจึงต้องหยุด เมื่อค่ายเพลงคีตาถูกสั่งปิด จึงทำให้วงยูโฟร์ ต้องหยุดหายไปพร้อมกับค่ายคีตา
ปัจจุบัน "นิค" หันไปทำธุรกิจด้านโปรดักชั่น "จิมมี่" กับ "เคน" ทำธุรกิจเบื้องหลัง มีเพียง "ซันนี่" ที่ยังอยู่ในวงการบันเทิง ก่อนจะหันไปเป็นหมอดูตั้งแต่ปี พ.ศ. 2560 เพื่อหาเงินรักษาไทรอยด์และมะเร็ง จนกระทั่งเสียชีวิตในคอนโดบ้านพักเมื่อวันที่ 18 กรกฎาคม พ.ศ. 2565
ผลงานเพลง.
เพลงพิเศษ : เรือนแพ - ซันนี่ ยูโฟร์ (อัลบั้ม 70 ปี ภาพยนตร์ไทย)
 รักล้มลุก - ซันนี่ ยูโฟร์
 ยังมีเรา - ซันนี่ ยูโฟร์
 ฉันคนนี้ก็คน - ซันนี่ ยูโฟร์
พงษ์ศักดิ์ คงแก้ว

พงษ์ศักดิ์ คงแก้ว หรือ โค้ชแดง เกิดวันที่ 31 มกราคม พ.ศ. 2520 เป็นนักฟุตบอลชาวไทย และเป็นสมาชิกของฟุตบอลชายหาดทีมชาติไทย โดยได้ปรากฏตัวสองครั้งในฟุตบอลชายหาดชิงแชมป์โลก 2005 และด้านกีฬาฟุตซอล เขาได้ทำหน้าที่เป็นหัวหน้าผู้ฝึกสอนของปราจีน ฟุตซอลคลับ
ทั้งนี้ พงษ์ศักดิ์ คงแก้ว เป็นผู้ฝึกสอนของฟุตบอลชายหาดทีมชาติไทยคนปัจจุบัน
ประวัติ.
พงษ์ศักดิ์ คงแก้ว เป็นอดีตนักฟุตบอลสังกัดสโมสรฟุตบอลกรุงเทพคริสเตียน และเป็นหนึ่งในนักกีฬาฟุตบอลชายหาดทีมชาติไทย ผู้เข้าแข่งขันฟุตบอลชายหาดในเอเชียนบีชเกมส์ 2012 ที่จัดขึ้น ณ ไห่หยาง ประเทศจีน
และพงษ์ศักดิ์ เคยได้รับการอบรมการเป็นผู้ฝึกสอนฟุตบอลชายหาดที่ประเทศมาเลเซีย โดยหลังจากนั้น เขาได้รับการแต่งตั้งให้เป็นทั้งหัวหน้าผู้ฝึกสอนรวมถึงทำหน้าที่เป็นนักกีฬาฟุตบอลชายหาดทีมชาติไทย ตั้งแต่ช่วงก่อนการแข่งฟุตบอลชายหาดชิงแชมป์โลก 2013 รอบคัดเลือก โซนเอเชีย ที่จัดขึ้น ณ ประเทศกาตาร์
พ.ศ. 2556 พงษ์ศักดิ์ คงแก้ว ทำหน้าที่เป็นทั้งผู้ฝึกสอนและกัปตันทีมฟุตบอลชายหาดทีมชาติไทย ในแข่งขันฟุตบอลชายหาด เอเชียนบีชซอคเกอร์คัพ ไห่หยาง 2013 ที่ประเทศจีน ซึ่งในรอบชิงอันดับ 3 พงษ์ศักดิ์ได้ทำหน้าที่ในตำแหน่งกองหลังทั้งที่มีอาการบาดเจ็บ โดยทีมของเขาได้เป็นฝ่ายชนะทีมชาติออสเตรเลียที่ 4-3 ประตู จากนั้น เขายังได้ทำหน้าที่หัวหน้าผู้ฝึกสอนและกัปตันทีม ในการแข่งฟุตบอลชายหาด 4 เส้า ที่จัดขึ้น ณ มณฑลเจ้อเจียง ประเทศจีน รวมถึงรายการออสเตรเลียนบีชซอคเกอร์คัพ 2013 ที่จัดขึ้น ณ รัฐนิวเซาท์เวลส์ ประเทศออสเตรเลีย โดยได้พบกับทีมชาติจีนในเกมแรก ซึ่งทีมของเขาเป็นฝ่ายชนะที่ 3-2 ประตู ตลอดจนทำหน้าที่เป็นกัปตันทีม เมื่อครั้งที่พบกับทีมเจ้าภาพออสเตรเลีย ในรอบชิงชนะเลิศ และทีมของเขาได้ตำแหน่งรองแชมป์จากการแข่งขันดังกล่าว
เดอะ เกรท แกตสบี้ รักเธอสุดที่รัก

เดอะ เกรท แกตสบี้ รักเธอสุดที่รัก  เป็นภาพยนตร์อเมริกัน กำกับโดย บาซ เลอห์มานน์ จากนวนิยายของเอฟ. สกอตต์ ฟิตซ์เจอรัลด์ นักเขียนชาวอเมริกัน
เนื้อเรื่อง.
ชีวิตของว่าที่นักเขียน นิค คาร์ราเวย์ เมื่อเขาเดินทางออกจากตะวันตกของอเมริกาและมุ่งหน้าสู่นิวยอร์กช่วงฤดูใบไม้ผลิในปี 1922 เป็นยุคแห่งศีลธรรมที่ตกต่ำ ดนตรีแจ๊สที่สดใสและโลกของผู้ค้าของเถื่อน นิคไล่ตามความฝันของเขา เขาอยู่ข้างบ้านของอภิมหาเศรษฐีผู้ลึกลับที่ชอบจัดปาร์ตี้อยู่บ่อยๆ อย่าง เจย์ แก็ตส์บี้ ซึ่งห่างจาก เดซี่ ลูกพี่ลูกน้องของเขาและ ทอม บูชาแนน สามีผู้สูงส่งจอมเจ้าชู้ของเธอ ด้วยเหตุนั้นนิคจึงหลงอยู่ในโลกที่ต้องมนต์สะกดแห่งอภิมหาเศรษฐี ภาพลวงตาของพวกเขา ความรักและการหลอกลวง ระหว่างที่นิคเป็นพยานอยู่ทั้งในโลกที่เขามีส่วนร่วมและไม่มีส่วนร่วมอยู่ด้วย เขาแต่งเรื่องราวความรักที่ไม่มีทางเป็นไปได้ ความฝันที่มุ่งมั่นและโศกนาฏกรรมที่เข้มข้น รวมถึงการสะท้อนให้เห็นถึงยุคปัจจุบันและการต่อสู้ดิ้นรน
โอเอฟซีแชมเปียนส์ลีก 2013-14

โอเอฟซีแชมเปียนส์ลีก 2013-14 หรือที่รู้จักกันโดยทั่วไปว่า โอลีก 2014 เป็นการแข่งขันชิงถ้วยที่ใหญ่ที่สุดในทวีประหว่างสโมสรภายในทวีปโอเชียเนียครั้งที่ 13 ซึ่งการแข่งขันในครั้งนี้ดำเนินการจัดการแข่งขันโดยสมาพันธ์ฟุตบอลโอเชียเนีย (Oceania Football Confederation - OFC) และถือเป็นการแข่งขันครั้งที่ 8 ภายใต้ชื่อโอเอฟซีแชมเปียนส์ลีกอีกด้วย โดยมีสโมสรฟุตบอลออกแลนด์ซิตีเป็นผู้ชนะเลิศจากการแข่งขันในครั้งที่แล้ว
สโมสรที่ชนะเลิศในการแข่งขันรายการโอเอฟซีแชมเปียนส์ลีก 2013-14 จะได้สิทธิ์เป็นตัวแทนของทวีปโอเชียเนียเข้าร่วมการแข่งขันฟุตบอลชิงแชมป์สโมสรโลก 2014 นอกจากนี้แล้วผู้ชนะเลิสและรองรองชนะเลิศของรายการนี้จะมีสิทธิ์เข้าร่วมการแข่งขันโอเอฟซีเพรสสิเดนท์คัพ ซึ่งจะมี 2 สโมสรจากสมาพันธ์ฟุตบอลเอเชีย (AFC) และอีก 2 สโมสรรับเชิญเข้าร่วมในการแข่งขันครั้งนี้ โดยจะจัดการแข่งขันในเดือนพฤศจิกายน ค.ศ. 2014
การเปลี่ยนแปลงรูปแบบ.
สมาพันธ์ฟุตบอลโอเชียเนียตัดสินใจที่จะเปลี่ยนรูปแบบการแข่งขันสำหรับปี 2014 โดยกำหนดให้:
สโมสรที่เข้าร่วม.
สโมสรฟุตบอล 15 สโมสรเข้าร่วมการแข่งขันในรายการ โอเอฟซีแชมเปียนส์ลีก 2013-14 สมาคมฟุตบอล 4 สมาคมที่มีผลงานดีที่สุดในการแข่งขัน โอเอฟซีแชมเปียนส์ลีก 2012-13 (ฟิจิ, นิวซีแลนด์, ตาฮีติ, วานูอาตู) จะได้รับสิทธิ์เข้าร่วม 2 สโมสร และอีก 3 สมาคมฟุตบอล (นิวแคลิโดเนีย, ปาปัวนิวกินีและหมู่เกาะโซโลมอน) ได้รับสิทธิ์เข้าร่วมการแข่งขัน 1 สโมสร สโมสรจากสมาคมฟุตบอลเหล่านี้จะได้รับสิทธิ์เข้าร่วมรอบแบ่งกลุ่มโดยอัตโนมัติ สำหรับสมาคมฟุตบอลที่เหลือ (อเมริกันซามัว, หมู่เกาะคุก, ซามัวและตองงา) จะได้รับสิทธิ์เข้าร่วมการแข่งขันรอบคัดเลือก ซึ่งผู้ชนะเลิศในรอบคัดเลือกนี้จะได้รับสิทธิ์เข้าร่วมรอบแบ่งกลุ่ม
รายชื่อสโมสรด้านล่างนี้ยังไม่แน่นอน ต้องรอการยืนยันก่อนจาก OFC
ตารางการแข่งขัน.
ตารางการแข่งขันโอเอฟซีแชมเปียนส์ลีก 2013-14 เป็นไปตามตารางด้านล่างนี้
รอบคัดเลือก.
รอบคัดเลือกจะทำการแข่งขันในเมือง ปาโกปาโก, อเมริกันซามัว ระหว่างวันที่ 15 ถึง 19 ตุลาคม 2013 (ในโซนเวลา). การจับสลากได้ดำเนินการในวันที่ 8 ตุลาคม 2013 ณ สำนักงานใหญ่สมาพันธ์ฟุตบอลโอเชียเนีย ในเมืองออกแลนด์, นิวซีแลนด์ เพื่อกำหนดตารางการแข่งขัน สโมสรทั้ง 4 สโมสรจะแข่งขันกันในรูปแบบพบกันหมด โดยผู้ชนะจะได้เข้าไปเล่นในรอบแบ่งกลุ่ม ร่วมกัยอีก 11 สโมสรที่ได้สิทธิ์เข้าเล่นโดยอัตโนมัติ
รายการอ้างอิง.
<templatestyles src="Reflist/styles.css" />
โซคูล (อัลบั้มซิสตาร์)

โซคูล เป็นอัลบั้มเต็มของวง ซิสตาร์ ชุดแรก ที่ปล่อยเมื่อวันที่ 9 สิงหาคม 2554 และเพลง โซคูล และในอัลบั้มมีทั้งหมด 12 เพลง และหนึ่งในนั้นมีเพลง Ma Boy ซึ่งออกมาภายใต้ซับยูนิตย่อย ซิสตาร์19 และอัลบั้มนี้ถูกปล่อยดาวหน์โหลดผ่านทาง iTunes
การคัมแบ็ก.
การคัมแบ็กสำหรับอัลบั้มเริ่มต้นในวันที่ 11 สิงหาคม ในรายการ มิวสิกแบงก์ ทางช่อง เคบีเอส รายการ Music Coreทางช่อง เอ็มบีซี รายการ Inkigayoทางช่อง เอสบีเอส และรายการ M! Countdown ทางช่อง เอ็มเน็ต และเพลง "Girls Do It" ได้รับเลือกเป็นส่วนหนึ่งในการคัมแบ็ก หลังจากคัมแบ็กเป็นเวลาหนึ่งเดือนซิสตาร์ได้ในชนะรายการ mutizen ส่วนเพลง So Cool ในรายการ อินกาโย ในวันที่ 23 กันยายนพวกเธอร้องเพลง remix version จนถึงวันที่ 25 กันยายน สำหรับการคัมแบ็กของพวกเธอสิ้นสุดในวันที่ 2 ตุลาคม ในตอนพิเศษที่ชื่อว่า "Save the Green Earth ในรายการ อินกาโย
การถกเถียง.
หนึ่งวันหลังจากการปล่อยมิวสิกเพลงและอัลบั้มเพลงของพวกเธอปล่อยมาและทางต้นสังกัดสตาร์ซิปต้องมีการเปลี่ยนแปลงท่าเต้นของพวกเธอในเพลง So Coolเพื่อหลีกเหลี่ยงการถกเถียงกัน เพลง "Girls Do It"เนื่องจากไม่เหมาะสมต่อการออกอากาศ
สำหรับซิงเกิล "Girls Do It" ถูกกำหนดให้เปิดตัวอยู่ในอัลบั้มเดี่ยวชุดที่สองทำให้การคัมแบ็กถูกยกเลิกไป.
ชาร์ตเพลง.
อัลบั้มชาร์ต.
<templatestyles src="Col-begin/styles.css"/>
ไจ้เฟิง

ฉุนชินหวัง ซึ่งมีพระนามเดิมว่าไจ้เฟิง (12 กุมภาพันธ์ ค.ศ.1883 – 3 กุมภาพันธ์ ค.ศ.1951) เป็นพระโอรสพระองค์ที่ 5 ของเจ้าชายอี้เซฺวียนกับพระชายาหลิว พระองค์เป็นพระอนุชาต่างพระชนนีของจักรพรรดิกวังซวี่และเป็นพระบิดาของจักรพรรดิผู่อี๋
โรด ด็อก

ไบรอัน เจอราร์ด เจมส์ (Brian Girard James) เกิดวันที่ 20 พฤษภาคม ค.ศ. 1969 นักมวยปล้ำอาชีพชาวอเมริกันในชื่อ โรด ด็อก (Road Dogg) เป็นอดีตแชมป์แท็กทีมร่วมกับบิลลี กันในนามเดอะนิวเอจเอาต์ลอวส์ และเป็นอดีตสมาชิกดี-เจเนอเรชันเอ็กซ์ ปัจจุบันเป็นเจ้าหน้าที่ของWWE และได้เข้าสู่ WWE Hall of Fame ประจำปี 2019 ในฐานะกลุ่ม DX
แชมป์และรางวัล.
1